**Jawng Up A Magam Lit Hte Ahkang Aya**

1. Jawng Up gaw Hpu-awn Shalat Jawng a Lam masan hte maren Jawng hpe woi awn, uphkang, hkrang shapraw na lit nga ai.
2. Jawng Up gaw Jawng Komiti hte hkridun nga ra na.
3. Jawng Up gaw Jawng kata laklai ai mabyin, bungli ni nga wa shagu Hpu-awn Shalat Jawng Komiti de tang madun, bawng ban, daw dan la nhtawm bungli hpe awng dang hkra woi awn galaw na lit nga ai.
4. Jawng Up gaw Hpu-awn Shalat Jawng Komiti kaw nna, lit jaw, shatsam ai bungli hpe awng dang hkra woi awn galaw na lit nga ai.
5. Jawng Up gaw ntsa tsang kaw nna matsun, lit jaw ai magam bungli hpe awng dang hkra woi awn galaw na lit nga ai.
6. Jawng Up gaw Jawng a rawt jat galu kaba lam hte jawngma ni a hpaji madang rawt jat na lam hpe tutnawng myit nga ra na hte laklai ai mu mada lam ni hpe Jawng Komiti de tang madun na lit nga ai.
7. Jawng Up gaw Hpu-awn Shalat Jawng hta masat da ai sharin ginhpan ni hpe seng ang ai sharin sara ni aten dep sharin ya lu hkra ntsa tsang de tang madun, matsun hkam la nna sharin sara ni hpe matut mahkai, saw shaga ai lam galaw sa wa na lit nga ai.
8. Jawng Up gaw Jawng a matu masat jahkrat ya ai Gumhpraw ni hpe yu reng, hparan na lit nga ai.
9. Jawng up gaw Jawng a ritkawp tara tawt lai shut shai ai jawngma ni hpe ahkyak la, dam jaw, sharin shaga na hte Jawng kaw matut hkap la na n manu sai Jawngma hpe Jawng shapraw kau lu ai.
10. Jawng Up gaw Jawng hte seng ai Rung, Rung magam gun, yu reng salang ni hte Jawngma ni hpe yu reng jum hpajang na lit nga ai.
11. Jawng Up gaw Ningtau Jawng Up, Boardet Up, Yu reng Salang hte jawngma ni hpe Jawng kata hkan nang hkan sa ra ai lam ni hte galaw ra ai magam bungli ni hpe matsun madun, lit hprai, ya na lit nga ai.
12. Jawng Up gaw Jawngma ni hkan sa ra ai ritkawp tara hte kaga chye ging chye ra ai lam ni hpe sharin ya na lit nga ai.
13. Jawng Up gaw Jawng a magam gun hte jawngma ni hpe Hpu-awn langai a laisat laisa hte hkrak chye nga, chye woi awn hkra matsun, madun, shading sharai na lit nga ai.

**Ningtau Jawng Up A Magam Lit Hte Ahkang Aya**

1. Ningtau Jawng Up gaw Hpu-awn Shalat Jawng hta masat da ai sharin ginhpan ni hpe seng ang ai sharin sara ni aten dep sharin ya lu hkra Jawng Up a matsun kata matut mahkai, saw shaga na lit nga ai.
2. Ningtau Jawng Up gaw Hpu-awn Shalat Jawng Yu Reng Salang ni hte Jawngma ni hpe tatut yu reng uphkang ai lam magup hta Jawng Up hpe shingdep shingtau nga ra na.
3. Ningtau Jawng Up gaw Jawng Up a matsun kata Jawng a rawt jat lam hte magam bungli lam magup hta lawu tsang magam gun ni hpe tatut woi awn hkrang shapraw na lit nga ai.
4. Ningtau Jawng Up gaw Jawng kata laklai mabyin pru wa shagu Jawng Up kaw aten dep tang madun, Lam masan la nna, jawng magam gun hte jawngma ni hpe tatut woi awn, hkrang shapraw na lit nga ai.
5. Ningtau Jawng Up gaw Jawng Up a lam masan ya ai kata hpu-awn shalat Jawng a Uphkang sai ru hte rung hkridun hpe tatut yu reng, uphkang na lit nga ai.
6. Ningtau Jawng Up gaw Masat jahkrat da ai Hpu-awn Shalat Jawng a ritkawp tara ni hpe Jawngma ni tup hkrak hkan nang hkan sa wa hkra tatut jep chyoi, jum tek nga na the shangang shaking na lit nga ai.
7. Ningtau Jawng Up gaw Jawng a rit kawp tara tawt lai shut shai ai Jawngma ni hpe ahkyak la, dam jaw,sharin shaga lu ai. Mara hta hkan nna, Jawng shapraw kau ra ai Jawngma rai yang Jawng Up hpe tang madun na.
8. Ningtau Jawng Up gaw Npu tsang magam gun hte jawngma ni hpe Hpu-awn Langai a laisat laisa hte hkrak chye nga, chye woi awn hkra matsun, madun shading sharai na lit nga ai.
9. Ningtau Jawng Up gaw Jawng Up kaw nna lit jaw, matsun ai bungli hpe awng dang hkra, woi awn, hkrang shapraw na lit nga ai.

**Boarder Up A Magam Lit**

1. Boarder Up gaw lawu tsang yu reng salang hte Jawngma ni hpe tatut yu reng uphkang na madung lit nga ai.
2. Boarder Up gaw jawng kata masat jahkrat da ai tara ni hpe Jawngma ni tup

hkrak hkan sa hkra tatut yu reng , Jep chyoi nga na hte laklai ai mabyin nga wa shagu ntsa tsang de tang madun , matsun hkam la nna hkrang shapraw na lit nga ai.

1. Boarder Up gaw Jawng a shani shagu na galaw ra ai bungli ni hpe npu tsang yu reng salang ni hpe hprai garan ya nna awng dang hkra tatut woi awn galaw na lit nga ai.
2. Boarder Up gaw Jawng Up hte Ningtau Jawng Up kaw nna matsun lit jaw ai

bungli hpe awng dang hkra tatut hkrang shapraw woi awn galaw na lit nga ai.

1. Boarder Up gaw Jawng ma ni a shani shagu na galaw ra ai bungli hpe masat da ai aten chyarang hte maren tup hkrak hkan sa galaw lu hkra npu tsang yu reng salang ni hte jawngma ni hpe tatut woi awn yu reng, hkrang shapraw na lit nga ai.
2. Boarder Up gaw Jawngma ni a hkamja lam hpe san da ai tsi sara/ num hte ta gindun nna dingyang jep chyoi, lit la ra na hte Jawngma ni myit marai rawt jat wa hkra lit la woi awn na hte jawngma ni laklai machyi ai lam nga wa shagu aten dep ntsa tsang de tang madun na lit nga ai.
3. Boarder Up gaw Jawng a tsawm htap lam hte hkai lu hkai sha lam hpe dingyang myit nga ra na hte galaw ra ai bungli ni hte seng nna ntsa tsang de tang madun lam masan la nna tatut woi awn galaw na lit nga ai.
4. Boarder Up gaw jawng tara tawt lai shut shai ai jawngma hpe ahkyak la, dam jaw, sharin shaga lu ai. Sharin shaga ngut sai lam ntsa tsang de tang madun na, laklai mabyin rai yang ntsa tsang de tin tang madun na lit nga ai.